มีอาการปวดตรงบริเวณปลายนิ้วที่กดในรูปตรงเท้าซ้ายครับ1 วันก่อนตื่นมารู้สึกเจ็บๆ แต่ไม่ได้รู้สึกหนักอะไรเดินได้ปกติ ก่อนนอนก็เอายานวดทาพร้อมนวดไปนิดหน่อยครับเมื่อวานนี้ตื่นมารู้สึกระบมตรงที่นวดแล้วเดินแทบไม่ได้เลยครับ จะเดินต้องลงน้ำหนักที่ส้นเท้าเอาและเจ็บจี๊ดๆ วันนี้มีอาการดีขึ้น ลงน้ำหนักที่ปลายเท้าระหว่างเดินได้ไม่มาก
สวัสดีค่ะ อาการปวดตรงบริเวณนิ้วที่หลังเท้าด้านนอกดังกล่าวมานั้น อาจจะมีสาเหตุมาจาก การปวดกล้ามเนื้อบริเวณข้อเท้า อาจเกิดจากการใช้งานหรือการกดทับเป็นเวลานาน ซึ่งเป็นสาเหตุที่พบได้บ่อย หรือการปวดจากการมีเส้นเอ็นรอบข้อเท้าอักเสบจากการใช้งาน ซึ่งอาจจะปวดมากในช่วงเช้า พอได้เริ่มลงเดินจะดีขึ้นได้ สาเหตุอื่นๆเช่นปวดจากมีข้ออักเสบ เช่นข้ออักเสบ เก๊าท์ หรือรูมาตอยด์ ปวดจากกระดูกหักหรือร้าว มักเป็นอาการปวดมาก ขยับไม่ได้เลย และมีประวัติอุบัติเหตุรุนแรงนำมาก่อนเบื้องต้นควรพักการใช้งานบริเวณที่มีอาการปวด ระวังการกระทบกระแทก งดการเดินลงน้ำหนักมากๆ รับประทานยาแก้ปวด หรือยาแก้อักเสบเพื่อบรรเทาอาการได้เบื้องต้นและหากพักการใช้งานร่วมกับการกินยาแก้ปวดแล้วอาการไม่ทุเลา ปวดมากขึ้นจนทำให้เดินได้ลำบาก มีอาการปวด บวม แดง บริเวณรอบข้อร่วมด้วยนั้น ควรไปพบแพทย์เพื่อตรวจเพิ่มเติม